《刘觐国观察于役还里先贶见讯诗以复之》
明代·张萱

分携却忘在何年，雁影萍踪思杳然。岐路风尘天地满，人间暄杳岁时迁。

惊看画戟諠驱弩，更念绨袍损俸钱。为问使君湘汉主，桃源曾否一回船。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。